Ingrid Goude

**Ingrid Goude** (26 maaie 1937) is in Sweedske eardere aktrise, model en skjintmespriiswinneres. Se waard aktrise yn B-films en sci-fi films ein jierren 1950 en begjin jierren 1960. Har âlden wiene Edward K. Goude, de manager fan in stielfabryk yn Sandviken, en Valdy Goude.

## Biografy
### Filmkontrakt
Goude wûn de Miss Sweden skjintmewedstriid yn 1956. As twadde *runner-up* yn Miss Universe 1956 en earste runner-up yn Miss Europa wedstriden, tekene Goude in Universal Pictures-filmkontrakt op 25 july 1956. De studio bea ek kontrakten oan foar de Miss Universe fan 1956, Carol Morris, en Marina Orschel út Dútslân, de 1e runner-up. Universal murk har opsje op by de krystdagen fan 1956 en frege har om har op 8 jannewaris wer by de studio te melden.

Goude krige it rjocht om alle ynkomsten út har Universal-kontrakt te behearen yn septimber 1957. It kontrakt betelle doe $250 yn'e wike. Se moast 20% fan har ynkomsten yn steatsobliagaasjes ynvestearje. In rjochter yn Los Angeles seach ôf fan dat betingst. Hy murk op dat Goude op 26 maaie 1958 ienentweintich jier wurde soe. Hy konstatearre ek op dat it kontrakt trettjin moannen earder tekene wie en dat se sûnt doe binnen har mooglikheden libbe hie. Universal begûn har mei $ 150 yn'e wike mei in maturiteitssalaris fan $ 800 yn'e wike. Nei achttjin moanne by Universal frege en krige Goude yn jannewaris 1958 frijstelling fan har studio-oerienkomst.

### Aktrise
Morris noch Orschel hiene súkses yn films. Goude fertsjinne in rol as sekretaresse yn *The Big Beat* (1958). De film siet fol mei muzikanten as Harry James en Fats Domino yn de *cast*. Se spile Beulah, in breid, in *Once Upon a Horse...* (1958). Dy komeedzje waard skreaun troch Dan Rowan en Dick Martin en produsearre troch Universal. Goude trainde foar dy rol yn de Los Angeles Athletic Club. Dêr learde se bokswanten te brûken ûnder tafersjoch fan atletysk direkteur Duke Llewellyn.

Yn july 1957 gie Goude nei Denver,Kolorado, om gastfrou te spyljen yn *Night Passage* (1957), in spylfilm mei James Stewart en Audie Murphy yn de haadrollen.

Goude waard tegearre mei James Best en Ken Curtis yn jannewaris 1959 cast yn *The Killer Shrews*. De sci-fi film, in produksje fan de Hollywood Pictures Corporation, waard filme op lokaasje yn Dallas, Teksas en waard finansjeel stipe troch Gordon en B.R. McClendon. Goude hie noch altyd in Sweedsk aksint, wat yn tsjinspraak wie mei it Amerikaanske aksint fan har filmheit Baruch Lumet. De dialogen yn de film meitsje hjir boartlik grapkes oer en presintearje de reden foar har aksint as in net ûntbleate geheim.

### Telefyzje
Yn har koarte karriêre spile Goude yn ferskate telefyzjesearjes, ûnder oare *Flight* (1957), *Steve Canyon* (1959 -1960), *Johnny Staccato* (1959), *The Bob Cummings Show* en *The Best of the Post* (1961).

### Persoanlik libben
Goude troude yn april 1962 mei Jerome K. Ohrbach (ferstoarn yn 1990) yn Palm Springs (Kalifornje). Hy wie presidint fan Ohrbach's warehuzen. It pear sette har nei wenjen yn Beverly Hills nei in houliksreis yn Europa. Se wie troud mei Arthur Ryan fan 1976 oant 1982. Nei har skieding troude se mei Fritz Ingram (ferstoarn yn 2015).

## Filmografy <small>(kar-út)</small>
* 1957: *The Tattered Dress)*
* 1958: *The Big Beat*
* 1958: *Once Upon a Horse…*
* 1958: *Wild Heritage*
* 1959: *Holiday for Lovers*
* 1959: *The Killer Shrews*
* 1959: *Never Steal Anything Small*